label_title: Japanin Grand Prix 2003
label_desc: Japanin Grand Prix 2003 oli Formula 1 -sarjan historian 713. kilpailu ja kauden 2003 päätösosakilpailu, joka ajettiin Suzukan moottoiradalla 12. lokakuuta. Kilpailu ajettiin puolipilvisellä ja kuivalla säällä. Kilpailun voitti Ferrarin brasilialaiskuljettaja Rubens Barrichello. McLarenin Kimi Räikkönen oli toinen ja hänen tallikaverinsa David Coulthard kolmas. 